burgasdotpro/wikipedia huggingface dataset:
Daliboř

Daliboř je prírodná pamiatka ev. č. 1528, neďaleko obce Horka nad Moravou v okrese Olomouc. Správa CHKO Litovelské Pomoraví.
Ochrana.
Predmetom ochrany je zvyšok slatinných spoločenstiev so vzácnou kvetenou.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Geologické varhany

Geologické varhany je prírodná pamiatka ev. č. 708, medzi obcami Měrotín a Mladeč v okrese Olomouc. Oblasť spravuje AOPK Olomouc.
Ochrana.
Predmetom ochrany je ukážka odkrytého fosílneho kužeľového krasu.
Opis lokality.
Geologicky zaujímavý útvar sa nachádza v opustenom vápencovom lome pri križovatke ciest II / 635 Litovel-Mladeč a odbočky na Hradečnú na katastri obce Měrotín. Ide o obnažený krasový útvar kužeľovitého typu v počiatočnom štádiu vývoja, ktorý vznikol v teplom a vlhkom tropickom podnebí treťohôr. Je to jedinečný odkryv a doklad tropického krasu vo východnom okraji Českého masívu na severnej Morave. V lokalite sú tiež zvyšky usadenín, vzniknutých miestnym zvetrávaním, a ďalších usadenín, premiestnených sem splavovaním z okolia. Devónske vápence sú tu rozdelené do vypuklých tvarov nízkych kužeľov, medzi ktorými sú vaňovité, misovité a korytovité zmiešaniny, prechádzajúce do zvislých výdutí a štrbín.
Lokalita poskytuje dôležité geologické, sedimentologické a geomorfologické doklady miestnej i všeobecnej hodnoty.
Hvězda (prírodná pamiatka)

Hvězda je prírodná pamiatka ev. č. 1585 neďaleko mesta Litovel v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany sú mokraďové biotopy s vytvoreným sledom fytocenóz od bahenných lúk k fragmentom mäkkého luhu.
Samuel Tešedík

Samuel Tešedík môže byť:
Slovensko-česká interliga hádzanárok 2014/15

Slovensko-česká interliga hádzanárok alebo WHIL v sezóne 2014/15 bol 13. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Súťaže sa zúčastnilo rovnako ako v minulej sezóne 12 družstiev. Titul majstra WHIL obhájilo družstvo IUVENTA Michalovce. To sa následne stalo aj majstrom Slovenska.
Systém súťaže.
Systém súťaže bol rovnaký ako po minulé roky. Hrala sa iba základná časť, ktorá pozostáva z 22 kôl. Každý s každým sa stretol 2-krát, čo znamená, že každý tím odohral 22 zápasov. Po základnej časti nasledovalo národné play-off. Do slovenského postúpili 4 družstvá, v českej nasledovala okrem play-off najlepších 4 tímov aj nadstavbová časť v skupine o 5.7. miesto, z ktorej vzišiel účastník baráže. Zo slovenskej strany nezostúpil nikto. Slovenské play-off sa hralo na 3 víťazné zápasy.
Účastníci.
Pozn: Klub TJ Jiskra Otrokovice, ako víťaz 1. ligy, nevyužil právo štartovať vo WHIL. Následne rovnako nevyužil toto právo aj zostupujúci klub z minulej sezóny WHILTJ Jinřichův Hradec.
Gran Hotel Bali

Gran Hotel Bali je mrakodrap v španielskom meste Benidorm. S výškou po strechu je druhou najvyššou budovou mesta, hneď po budove In Tempo.
Výstavba prebiehala v rokoch 1987 – 2002 a architektom budovy bol Antonio Escario. Od dosiahnutia konečnej výšky v roku 1998 bol najvyššou budovou Španielska (predchádzajúcim držiteľom rekordu bol Torre Picasso) až do roku 2007, kedy ho výškovo predbehol Torre Espacio. Po dokončení bol taktiež druhým najvyšším hotelom v Európe, hneď po moskovskej budove Hotel Ukraina. Na 52 poschodiach sa nachádza 438 bytov. Celková podlahová plocha budovy je .
Hrubovodské sutě

Hrubovodské sutě je prírodná rezervácia ev. č. 2142 neďaleko obce Hlubočky v okrese Olomouc. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je geomorfologicky členité územie s výskytom prirodzených a prírode blízkych lesných ekosystémov 4. a 5. lesného vegetačného stupňa, typických pre lesnú oblasť Nízky Jeseník. Ide najmä o spoločenstvá bučín, jedľobučin a suťových lesov so zastúpením charakteristických i ohrozených a regionálne ustupujúcich druhov voľne rastúcich rastlín a voľne žijúcich živočíchov.
Územie rezervácie sa z veľkej časti prekrýva s EVL "Údolí Bystřice" č.CZ0714772
UTM-2

UTM-2 (podľa unifikovaného označenia 71-402 alebo tiež SPEKTR-1) je typ ruskej električky, navrhnutej a vyrobenej spoločnosťou Uraltransmaš. Električka bola vyrábaná v rokoch 1999 – 2005.
Chomoutovské jezero (prírodná rezervácia)

Chomoutovské jezero je prírodná rezervácia ev. č. 1663 neďaleko obce Chomoutov v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je súbor poloprirodzených a prírode blízkych vodných, mokraďových, lúčnych, lesných a krovinných ekosystémov a ich vývojových štádií, s výskytom typických i vzácnych druhov divo rastúcich rastlín a volne žijúcich živočíchov.
Územie rezervácie sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Bykelos zo Sikyónu

Bykelos ("Bykelos") bol víťaz v boxe dorastencov na olympijských hrách v roku 396 pred Kr.
Bykelos zo Sikyónu zvíťazil na 98. olympijských hrách v pygmé (v boxe). Box dorastencov zaviedli v Olympii v roku 616 pred Kr. a prvým víťazom tejto disciplíny bol Filótas zo Sybaridy.
Staroveký autor Pausanias uvádza, že Bykelos bol prvý zo sikyónskej mládeže, ktorému sa podarilo zvíťaziť v pästnom súboji na hrách v Olympii. Sikyónčania neskôr svojho rodáka Bykela poctili mramorovou sochou, vytvorenou sikyónskym sochárskym majstrom Kanachom a slávnostne ju umiestnili v olympijskej "Altide".
Bešeňovské travertíny

Bešeňovské travertíny sú prírodný výtvor, ktorý sa nachádza na Liptove, v Žilinskom kraji pri obci Bešeňová. Objekt bol vyhlásený za chránenú prírodnú pamiatku v roku 1984. Tvoria ju štyri samostatné celky "Červené terasy" (alebo "Červená terasa"), travertínová skalka zvaná "Kaplnka", pramenný travertínový kráter nad nivou Váhu tzv. "Bazén" a "Biele terasy" (alebo "Biela terasa") s odumretým travertínom a niekoľko solitérnych minerálnych prameňov.
Základné informácie a zaujímavosti.
Bešeňovské travertíny sú typom vápenca, ktorý vznikol vyzrážaním minerálnych, či termálnych prameňov bohatých na uhličitan vápenatý. Tieto pramene sú bohaté nielen na vápnik, ale aj horčík, železo a síru a dodávajú lokalite krásny živý lesk. Pri výveroch týchto prameňov sa vytvorili na ploche 3,18 hektára unikátne travertínové kopy, bochníky, kaskády a iné zaujímavé útvary sfarbené nevšednými farbami.
Mimoriadne pestro sfarbené sú živé Červené terasy. Železo z minerálnych prameňov má priamy vplyv na farebné tónovanie travertínu od takmer bielej cez žltú, pomarančovú až po rumelkovo červenú, prípadne hnedú. Najsýtejšie tóny červenej sú v blízkosti výveru minerálneho prameňa, vo väčšej vzdialenosti od neho blednú. V zime je obsah železa vyšší a povrchové vrstvy travertínu sú červenšie, v suchom lete je kaskáda najsvetlejšia. V 70. rokoch 20. storočia život Bielych terás ukončil hydrogeologický vrt. Na základe tohto zásahu zanikli minerálne pramene a ustala tvorba bieleho travertínu. Kaplnka sa nachádza na okraji kameňolomu a je z nej možnosť prezrieť si celý bešeňovský travertín.
Minerálna voda z bešeňovských travertínov je pitná. Má mierne železitú, ale príjemnú chuť. Prameň sa nachádza neďaleko vodného parku Bešeňová, vyviera v blízkosti červenkastej kamennej kopy nad železničnou traťou.
V minulosti sa tu ťažil žltohnedý travertinizovaný pramenit, tzv. zlatý bešeňovský travertín. Jeho vyleštené zlaté dosky zdobia budovu Univerzity Komenského v Bratislave. Bol použitý aj na stavbách v iných štátoch Európy, ako Švajčiarsko, Francúzsko, Belgicko a Nemecko.
V súčasnosti (2018) je okrem "Bielych terás" vyschnutý aj "Bazén", pravdepodobne v dôsledku vrtov v rokoch 2006, 2010 a 2011, realizovaných pre potreby akvaparku.
Lokalita.
Tento vápencový lom sa nachádza severne niekoľko sto metrov od obce Bešeňová. Patrí k najznámejším travertínovým lokalitám na Slovensku a v rámci Európy je najzaujímavejšou a najvzácnejšou oblasťou svojho druhu.
Kanachos

Kanachos ("Kanachos") môže byť:
Tour Total

Tour Total (v rokoch 1985 – 1999 "Tour Elf") je mrakodrap nachádzajúci sa na predmestí Paríža Courbevoie v štvrti La Défense a sídlo spoločnosti Total. S výškou je 4. najvyššou budovou Île-de-France.
Budova bola dokončená v roku 1985 a jej architektom bola spoločnosť WZMH Architects. Po dokončení bola druhou najvyššou budovou krajiny (hneď po Tour Montparnasse). V budove je 48 nadzemných a 5 podzemných poschodí. Celková podlahová plocha budovy je .
VAT

VAT môže byť:
Vat môže byť:
Chomoutovské jezero

Chomoutovské jezero je jazero, ktoré vzniklo po ťažbe štrkopieskov. Nachádza sa v Hornomoravskom úvale na území olomouckej miestnej časti Chomoutov, 10 km severne od centra krajského mesta a 2,5 km severne od sútoku Oskavy a Moravy na pravom brehu prvého menovaného toku do ktorého povodia patrí. Rozloha činí 85 ha. Dosahuje maximálnu hĺbku 2 m a leží v nadmorskej výške 220 m. 
Pobrežie dno, ostrovy.
Na jazere sú početné ostrovy. Skladá sa z dvoch vodných plôch označovaných ako jazero "Veľké" (alebo "Väčšie") a "Malé" (alebo "Menšie"). Väčšie jazero má tvar trojuholníka a v jeho južnej časti sa nachádzajú dva zalesnené ostrovy. Brehy sú porastené zeleňou a pozdĺž západného brehu vedie miestna komunikácia a cesta Olomouc-Pňovice.
Využitie.
Jazero je využívané na rekreáciu a rybolov.
Ochrana prírody.
Jazero s blízkym okolím bolo v roku 1993 vyhlásené prírodnou rezerváciou o rozlohe 121 ha v rámci vtedy zriadenej chránenej krajinnej oblasti Litovelské Pomoraví a je teda tiež chránené podľa Rámsarského dohovoru. Proti vysokému stupňu ochrany tohto jazera dlhodobo protestujú miestni občania, ktorí by na mieste preferovali miesto ochrany vtákov skôr zriadenie prírodného kúpaliska.
Fauna.
Brehy sú zarastené a obývané vtákmi. V mokradiach na brehoch sa nachádza významné hniezdisko čajky čiernohlavej a čajky smejivej. Hojne sa tu vyskytujú kormorán veľký, kačica divá, volavka popolavá, potápka chochlatá, kačica chrapľavá, labuť veľká. Výnimočne sem prilietajú tiež bučiačik močiarny, chriašteľ vodný, kalužiak malý, rybárik riečny, kúdeľníčka lužná. Bol tu vysadený v minulosti vyhubený bobor európsky, výsledky ktorého činnosti sú na pobrežných drevinách viditeľné.
Flóra.
Z rastlín sa tu okrem obvyklých vyskytujú zlatobyľ kanadská a javorovec jaseňolistý.
História.
Už pred druhou svetovou vojnou tu prebiehala ťažba štrkopiesku pre miestnu potrebu. Systematická ťažba začala v roku 1964. V rokoch 1976 až 87 bolo jazero využívané k vodohospodárskym účelom, za účelom výroby pitnej vody. Potom došlo k prirodzenému zhoršeniu kvality vody.
Extraliga hádzanárok 1994/95

Extraliga hádzanárok v sezóne 1994/95 bol 2. ročník najvyššej hádzanárskej súťaže žien, spravovanej Slovenským zväzom hádzanej. Súťaž niesla dobový názov "I. liga" a zúčastnilo sa jej 10 družstiev, rovnako ako v minulej sezóne. Novým majstrom sa stalo družstvo HK Slovan Duslo Šaľa.
Systém súťaže.
Systém súťaže bol rovnaký ako v minulej sezóne. Hrala sa základná časť, ktorá pozostávala z 18 kôl. Každý s každým sa stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 10. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Zo súťaže nevypadlo žiadne družstvo, nakoľko sa v nasledujúcej sezóne zvýšil počet účastníkov o 2 tímy z nižšej ligy.
Ledebourský palác

Ledebourský palác je barokový palác v Prahe na Malej Strane. Je chránený ako kultúrna pamiatka Českej republiky a jeho adresa je Valdštejnské náměstí 162/3. Na palác nadväzuje terasové záhrada stúpajúca až k stene záhrad Pražského hradu. 
Dejiny.
V miestach dnešného paláca zrejme stávalo päť stredovekých domov, ktoré boli zlučované v súvislosti s postupným skupovaním parciel a hlavne s požiarom v roku 1541, ktorý poničil veľkú časť Malej Strany. Konečné zlúčenie zrejme zariadil Ondřej Hanybal z Ekersdorfu, ktorý domy zakúpil v roku 1601. V roku 1665 parcelu kúpil Jan Václav Novohradský z Kolovrat, ktorý palác nechal prestavať ranne barokovo. Stalo sa tak v rokoch 1665-1669 podľa projektu Giovanni Domenica Orsiho. Po roku 1801 pripojil poslednej časti paláca na západnej strane Josef Krakovský z Kolovrat, ktorý ho dal prestavať podľa projektu Ignáca Jana Nepomuka Palliardiho. Po roku 1945 tu sídlilo ministerstvo informácií. Od roku 1990 tu sídli Národný pamiatkový ústav.
Kenický

Kenický je prírodná rezervácia ev. č. 1697 neďaleko obce Střeň v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je druhovo aj priestorovo diferencovaný lužný les vnútri živého meandra.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Hynkov

Hynkov je dedina, časť obce Příkazy v okrese Olomouc. Nachádza sa asi 3,5 km na severovýchod od Příkazov. V januári roku 2015 tu bolo evidovaných 127 adries. V roku 2001 tu trvalo žilo 257 obyvateľov.
V Hynkove sa nachádza dnes už murovaná zvonica z roku 1931 (predtým drevená). Ďalej tu nájdeme pamätník obetiam svetových vojen, hasičskú zbrojnicu a dve pohostinstvá.
Časť obce leží na území Chránenej krajinnej oblasti Litovelské Pomoraví. Niekoľko desiatok metrov za dedinou preteká rieka Morava.
Hynkov je tiež názov katastrálneho územia o rozlohe 2,79 km2.
Království (prírodná rezervácia)

Království je prírodná rezervácia ev. č. 1816 neďaleko obce Grygov v okrese Olomouc. Jedná sa o rozľahlý (cca 2½ × 2½ km) lužný les v rovine medzi riečkou Morávkou (bočným ramenom Moravy) a železničnou traťou Olomouc - Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú:a) prírode blízke ekosystémy s výskytom typických a vzácnych druhov rastlín a živočíchov b) prírodné biotopy - dubohrabiny asociácia Galio-Carpientum a zmiešané lužné lesy s dubom letným, brestom väzovým, brestom hrabolistým, jaseňom štíhlym alebo jaseňom úzkolistým, pozdĺž veľkých riek atlantickej a stredoeurópskej provincie. 
Prírodná rezervácia sama o sebe, ako hodnotný fragment ekosystému, tvorí v územnom systéme ekologickej stability prirodzené biocentrum regionálneho významu. Cieľom ochrany je zachovať na dostatočne veľkom území trvalú existenciu a umožniť ďalší vývoj prirodzeným lesným biocenózam s typickou flórou a faunou.
Kapros z Élidy

Kapros ("Kapros") bol víťaz v zápasení a pankratiu na olympijských hrách v roku 212 pred Kr.
Kapros, syn Pythagora z Élidy, zvíťazil na 142. olympijských hrách v zápasení (v palé) a pankratiu. Zápasenie sa v Olympii zaviedlo už v roku 708 pred Kr. a jeho prvým víťazom bol Eurybatos zo Sparty. Prvým víťazom pankratia bol v roku 648 pred Kr. Lygdamis zo Syrakúz.
Kapros bol prvý olympionik, ktorý dostal čestný titul "paradoxonikés" "„nezvyčajný víťaz“" za víťazstvo v zápasení a pankratiu v jednom dni. Počas olympijských hier trvajúcich 1169 rokov, dostali tento titul len šiesti športovci. Vzorom týchto atlétov bol mýtický hrdina Herakles, ktorý vraj ako prvý dostal tento titul po víťazstve v týchto disciplínach v jednom dni. Podľa jednej verzie sa to stalo na prvých Heraklom usporiadaných olympijských hrách,(podľa Pausania ich usporiadal "Herakles z krétskej Idy") ktoré založil po návrate Argonautov z Kolchidy. Olympijské hry založené neskôr v roku 776 pred Kr. usporiadal podľa tradície élidský kráľ Ifitos.
Litovelské luhy

Litovelské luhy je prírodná rezervácia ev. č. 1698 neďaleko obce Litovel v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je súvislý lesný komplex s bohatým bylinným podrastom a výskytom vzácnych druhov kôrovcov
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Mestská hromadná doprava v Brezne

Mestská hromadná doprava v Brezne je sieť liniek mestskej hromadnej dopravy v Brezne, ktorú prevádzkuje spoločnosť SAD Zvolen a tvorí ju jedna prímestská autobusová linka. Do roku 2008 sieť prevádzkovala spoločnosť DIAGO. Od roku 2024 je MHD zaintegrovaná do IDS BBSK. Oficiálne miestna MHD od 1.1.2024 zanikla.
Vozidlový park.
MHD v Brezne od roku 2019 tvorí päť autobusov typu Irisbus Crossway LE 12M. Do roku 2019 bolo v MHD šesť autobusov, z toho štyri typu Karosa B 952E.1716 a dva typu Karosa Citybus 12M. V roku 2010 boli z MHD Banská Bystrica preradené do MHD Brezno dva nízkopodlažné autobusy typu Karosa Citybus 12M a tri autobusy typu Karosa B 952E.1716. V roku 2012 bol z MHD Zvolen preradený do MHD Brezno ešte jeden autobus typu Karosa B 952E.1716. V roku 2013 bol jeden nízkopodlažný autobus typu Karosa Citybus 12M preradený do MHD Žiar nad Hronom a tak zostal len jeden autobus typu Karosa Citybus 12M, ktorý bol v roku 2019 vyradený a zošrotovaný. V roku 2019 boli zvyšné autobusy nahradené autobusmi typu Irisbus Crossway LE 12M, ktoré pred rokom 2019 premávali v prímestskej doprave. Do roku 2010 na MHD jazdili autobusy Karosa radu 700 a ich presný počet nie je známy. Vozovňa sa nachádza na Ceste Osloboditeľov, v mestskej časti Mazorníkovo.
História.
Do 90. rokov 20. storočia v Brezne MHD neexistovala. Do tej doby bola MHD suplovaná prímestskými linkami SAD BBDS a taktiež jej takzvanými "vnútromestskými" linkami, ktoré boli len skrátené spoje prímestských spojov a jazdili po území mesta a boli predchodcom skutočnej MHD. MHD v Brezne začala jazdiť koncom 90. rokov 20. storočia na linke Mazorník,otočka–Brezno,železničná stanica. Až do roku 2006 to bola jediná linka MHD. Po roku 2006 sa pridala linka číslo s trasou takmer totožnou s linkou ale zachádzala poza štadión a išla cez Švermovu ulicu (v súčasnosti už len zo smeru Mazorníkovo). V roku 2007 v meste pribudli linky , a , ktoré obsluhovali prímestské časti. Približne v roku 2008 sa pridala linka ktorá bola totožná s linkou a tak linku číslo presmerovali cez Ulicu Československej armády. Do roku 2009 boli linky a zrušené. Mesto to odôvodnilo tým, že nebude platiť za MHD a prímestskú dopravu na rovnakom úseku trasy a tak previedla dopravu na prímestské linky. Do marca roku 2008 MHD prevádzkovala spoločnosť DIAGO, od marca 2008 prevádzku MHD prebrala spoločnosť SAD Zvolen. V nezmenenej podobe MHD premávala až do konca roka 2023. Od 1.1.2024 boli všetky štyri linky MHD zlúčené do novej prímestskej linky 400 a zaintegrované do IDS BBSK, čím oficiálne MHD v Brezne zanikla a bola prevedená medzi prímestskú dopravu.
Extraliga hádzanárok 1995/96

Extraliga hádzanárok v sezóne 1995/96 bol 3. ročník najvyššej hádzanárskej súťaže žien, spravovanej Slovenským zväzom hádzanej. Súťaž niesla dobový názov "I. liga" a zúčastnilo sa jej 12 družstiev, čo je navýšenie o 2 tímy oproti minulej sezóne. Svoj druhý titul získalo družstvo HK Slovan Duslo Šaľa.
Systém súťaže.
Systém súťaže bol podobný ako v minulej sezóne. Hrala sa základná časť, ktorá pozostávala z 22 kôl. Každý s každým sa stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 12. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Posledné družstvo v skupine o 7. až 12. miesto zostúpilo do nižšej súťaže. V nasledujúcej sezóne ho nahradil víťaz nižšej súťaže. Predposledné družstvo odohralo baráž s 2. tímom nižšej súťaže.
Mangalica

Mangalica (nárečovo: "mangulica", "manguľica", "mangoľica") je plemeno ošípaných pochádzajúce z Veľkej dunajskej kotliny.
Bolo vyšľachtené v roku 1833 skrížením plemena z Bakonského lesa (kedysi aj u nás populárne "bagún") s polodivokým bravom z Šumadije. Plemeno sa vyznačuje dlhou vlnitou srsťou plavej až čiernej farby, ktorá mu umožňuje pásť sa vonku aj v tuhej zime – tým dosahuje prirodzený prírastok sadla, ktoré obsahuje veľké množstvo cholesterolu. Tradičné maďarské špeciality ako uhorská saláma alebo čabajky sa podľa originálnej receptúry vyrábajú práve z mäsa mangalice. Po druhej svetovej vojne chov plemena upadol, pretože má vyššie nároky na stravu a vo vrhu býva maximálne osem prasiat. V poslednom čase však mäso vyhľadávajú labužníci pre jeho šťavnatosť. Maďarsko ročne vyprodukuje 60 000 kusov mangalice.
Trianon (budova)

Trianon je mrakodrap v nemeckom meste Frankfurt nad Mohanom. Postavený bol podľa návrhu, ktorý vypracovala firma Novotny Mähner Assoziierte s pomocou iných architektonických spoločností. Má 45 poschodí a s výškou je 6. najvyššou budovou mesta. Výstavba prebiehala v rokoch 1989 – 1993. Celková podlahová plocha budovy je približne prevažne kancelárskych plôch.
Panenský les

Panenský les je prírodná rezervácia ev. č. 1587 neďaleko obce Horka nad Moravou v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je časť toku Moravy, slepé ramená a tône.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Ana Malhoa

Ana Malhoa (* 6. august 1979, Lisabon) je portugalská speváčka a moderátorka.
Narodila sa 6. augusta 1979 v Lisabone. Jej otcom je známy portugalský spevák José Malhoa. Má štyroch nevlastných bratov. Nikdy sa nestretla so svojou biologickou matkou, ktorá zomrela, keď mala Ana 4 mesiace. Až vo veku 26 rokov po prvýkrát uvidela jej fotku. Vychovávala ju jej nevlastná mama Rosa.
Od roku 1998 je vydatá za Jorgeho Moreira, ktorý je zároveň aj producentom jej nahrávacej spoločnosti Paradise Entertainment. V roku 1999 sa im narodila dcéra menom Índia, ktorá sa rovnako ako jej matka, vydala na hudobnú dráhu.
Bi-2

Bi-2 (ru: Би-2, "Bi-dva") je ruská rocková skupina, ktorá vznikla v 80. rokoch v bieloruskom Minsku. Patrí medzi najúspešnejšie kapely so značným počtom hitov v ruských hudobných rebríčkoch. V roku 2007 sa skupina získala cenu MTV Russian Music Awards pre najlepšieho rockového umelca.
Skupinu založili v roku 1985 dvaja teenageri, amatérski herci Aleksandr "Shura" Uman a Igor "Lyova" Bortnik. Pôvodne si v roku 1989 dali názov „Братья по оружию“ („Bratia v zbrani“, resp. v angl. „Brothers in Arms“), neskôr „Берег Истины“ („Pobrežie pravdy“, angl. „Shore of Truth“), ktorý skrátili na Би-2 (zn. druhá verzia skupiny Берег истины).
Začiatkom 90. rokov sa Shura a Lyova presťahovali do Izraela, a prijali v tejto krajine štátne občianstvo. V roku 1993 sa Shura odsťahoval do Austrálie a Lyova zostal v službe izraelských obranných síl. V Austrálii sa v roku 1994 Shura zoznámil s klaviristkou Victoriou Bilogan, s ktorou v roku 1997 spolu nahrali svoj prvý spoločný album, ktorý v nasledujúcom roku vydali pod názvom "Бесполая и грустная любовь". 
Vo februári 1998 sa aj Lyova presťahoval do Austrálie, kde spolu so Shurom účinkoval v kapele Chiron. Súčasne začala znovu vznikať formácia Bi-2, s ktorou sa spojil basgitarista Peter Wardrobe (ktorý predtým nejakú dobu nahrával aj so Savage Garden) a spolu s bubeníkom Serge Petronim Би-2 začali pracovať na novom albume. Väčšina skladieb bola písaná ešte v Izraeli, časť v Melbourne. Nahrávanie sa uskutočnilo v štúdiu Toyland, v ktorom hrali aj INXS. Zvukárom projektu bol Tony Cohen, ktorý spolupracoval s Nickom Cavem. Na jeseň roku 1998 bol dokončený album "И корабль плывёт" ponúknutý ruskému vydavateľovi Extraphone. Album oficiálne nevyšiel, no jeho nahrávky boli hrané v ruských rádiách. V septembri roku 1999 pricestovali do Ruska Shura a Lyova. Ich pôvodným zámerom bolo vyhľadať vydavateľa ich hotového albumu, no nikto nebol ochotný v tejto krajine publikovať dielo austrálskej hudobnej formácie a tak museli zháňať hudobníkov v Moskve. V apríli roku 2000 kapela podpísala kontrakt s ruskou pobočkou Sony Music Entertainment, u ktorej 20. mája toho istého roku vydali pod eponymným názvom, "Би-2", s iným poradím skladieb ich pôvodný nanovo nahratý album "И корабль плывёт".
Extraliga hádzanárok 1996/97

Extraliga hádzanárok v sezóne 1996/97 bol 4. ročník najvyššej hádzanárskej súťaže žien, spravovanej Slovenským zväzom hádzanej. Súťaž niesla dobový názov "I. liga" a zúčastnilo sa jej spočiatku 13 družstiev. Trinástym účastníkom sa stal Štart Bratislava, ktorý sa najprv z ligy kvôli finančným problémom odhlásil, čím posledné družstvo z Košíc nevypadlo do nižšej súťaže, ale namiesto Štartu odohralo baráž z 2. tímom nižšej súťaže. Neskôr však Štart svoje odstúpenie stiahol a keďže mal súťažný vklad zaplatený (25 000 Sk), SZH sa rozhodol pre najvyššiu súťaž s 13-timi účastníkmi. Svoj tretí titul získalo družstvo HK Slovan Duslo Šaľa.
Systém súťaže.
Systém súťaže bol podobný ako v minulej sezóne. Hrala sa základná časť, ktorá pozostávala z 24 kôl. Každý s každým sa stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 12. miesto (posledný celokŠtart Bratislavanadstavbu neodohral). V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Keďže sa v nasledujúcej sezóne znížil počet účastníkov na 8, posledné 4 družstvá v skupine o 7. až 12. miesto zostúpili do nižšej súťaže.
Arthur Fallot

Étienne-Louis Arthur Fallot (* 29. september 1850, Sète, Francúzsko - † 30. apríl 1911) bol francúzsky lekár.
Fallot navštevoval medicínu v Montpellier v roku 1867. V roku 1888 bol menovaný za profesora hygieny a súdneho lekárstva v Marseille. V roku 1888 podrobne popísané štyri anatomické znaky Fallotovej tetralógie, vrodenej srdcovej chyby zodpovednej za syndróm modrého dieťaťa.
Nupedia

Nupedia bola webová encyklopédia v angličtine, ktorej články licencované ako voľný obsah písali dobrovoľní prispievatelia so zodpovedajúcimi odbornými znalosťami. Založil ju Jimmy Wales pod hlavičkou firmy Bomis v marci 2000 s Larry Sangerom ako šéfredaktorom. Svoju činnosť ukončila v septembri 2003. Je známa predovšetkým ako predchodca Wikipédie.
Nupedia nebola verejne upravovateľná wiki encyklopédia, bola založená na procese peer review (obdoba recenzie), ktorý mal zaručiť kvalitu porovnateľnú s komerčnými encyklopédiami. Požiadavky na prispievateľov do Nupedie boli pomerne vysoké – "Redaktori by mali byť vo svojom odbore skutočnými expertmi a (s niekoľkými výnimkami) mali by vlastniť titul PhD.". Na druhú stranu však mali experti pracovať na článkoch zadarmo.
Dejiny Nupedie.
Začiatky.
Nupediu založil Jimmy Wales spolu s Larrym Sangerom v marci roku 2000. Tento projekt sa zrealizoval za pomoci časopisu "Bomis", ktorý Nupediu financoval.
Články na Nupediu písali odborníci, ktoré boli pred zverejnením skontrolované a overené ďalšími expertmi. Články boli pôvodne distribuované na základe licencie "Nupedia Open Content License", ale na odporúčanie Richarda Stallmana v januári roku 2001 prešli na GNU License (GFDL). V tom istom období Stallman spustil svoj taktiež encyklopedický "GNUPedia-Projekt", ktorý bol pre Nupediu veľkou konkurenciou.
Na Nupedii sa pracovalo byrokratickým spôsobom, čo malo za následok, že sa vytvorilo len veľmi málo, aj keď kvalitných článkov. 
Wikipédia.
V roku 2001 spustili tvorcovia Nupedie projekt s názvom Wikipédia. Cieľom Wikipédie bolo, aby sa písania článkov chopili aj ne-odborníci. Verili, že sa im medzi neodbornými článkami podarí nájsť aj kvalitné, ktoré by po spracovaní mohli vložiť do Nupedie, teda zrýchliť písanie článkov. Wikipédia však mala väčší úspech ako tvorcovia očakávali. Počet článkov na Wikipédii sa tak rýchlo rozrastal, že v roku 2002 rozširovanie Nupedie pozastavili a následne v roku 2003 ju stiahli zo sociálnej siete. 
Pred ukončením svojej činnosti Nupedia vyprodukovala 25 článkov, ktoré prešli celým schvaľovacím procesom a 74 ďalších článkov bolo vo vývoji. 
Larry Sanger neskôr projekt Wikipédia opustil. Domnieval sa totiž, že je Wikipédia nezrealizovateľná kvôli jej ľahkej dostupnosti. V roku 2005 viedli Sanger a Wales konflikty. Podľa písomných dôkazov Wales spochybnil, že by bol Sanger spoluzakladateľom Wikipédie. Larry Sanger si založil novú encyklopedickú stránku s názvom Citizendium, ktorá funguje aj dodnes.
Slovenský juh v stredoveku

Slovenský juh v stredoveku () je dvojdielna knižná monografia Jána Stanislava, ktorá sa zaoberá na základe toponymického materiálu otázkou, kam siahalo v stredoveku slovenské osídlenie. Vyšla v roku 1948 v Martine nákladom Matice slovenskej. Prvý diel je systematické vysvetlenie metódy a osídlenia v oblasti dnešného južného Slovenska, Panónie, Potisia a Zátisia (ľavý breh rieky Tisa). Druhý diel tvorí abecedný zoznam sídiel a ich etymológia. Prílohu II. dielu tvoria mapy, ktorých autor je Jozef Štolc.
V roku 1999 vyšiel vo vydavateľstve Národné literárne centrum-Dom slovenskej literatúry opätovne I. diel a následne v roku 2004 (pri príležitosti 100. výročia narodenia J. Stanislava) Literárne informačné centrum vydalo II. diel s mapovými prílohami (26 máp).
Vznik a osud pôvodného vydania.
Ján Stanislav začal na ňom pracovať v roku 1938, po obsadení južného Slovenska Maďarskom, dokončil ho v marci 1943. Pre nepriaznivé okolnosti vyšlo až po 2. svetovej vojne, do distribúce sa však už nedostalo. Dielo bolo pôvodné ohlásené na rok 1943, k čomu však nedošlo. Narážky na veci, ktoré boli príčinu sa objavili aj v dobovej tlači. Skutočnosti však ozrejmuje list Jána Stanislava priateľovi Juliusovi Dolanskému z 16. februára 1953. Príslušná pasáž:
Dielo tak vyšlo po 2. svetovej vojne, v roku 1948 v Tučianskom Svätom Martine v Matici slovenskej. Náklad I. dielu bol 1 500 kusov, II. dielu 1 500 kusov. Cena za oba zväzky bola 1400 Kčs. Ani to však nemalo pokojný osud: Šimon Ondruš v doslove s názvom „Slovenský juh v stredoveku a súčasná slavistika“ k 2. vydaniu I. dielu uvádza (s. 469), že prvé vydanie diela nariadil z knižníc a predaja vyradiť vtedajší predseda vlády Viliam Široký. Medzi zahraničnými slavistami však bolo známe aj napriek tomu.
Hodnotenie.
Celkové hodnotenie diela: „jedno zo základných a reprezentatívnych diel slovenskej onomastiky“, podobne sa vyjadril Vincent Blanár, ktorý toto dielo označil za fundamentálnu monografiu.
V recenzii na 2. vyd. II. dielu sa uvádza: „Vedeckú opodstatnenosť a silu svojich argumentov Stanislav dokazuje výberom metód pri svojej interpretácii jazykových javov, keď predovšetkým na základe komparácie začleňuje konkrétne slovenské názvy do paradigmatických vzťahov s inými slovanskými jazykmi. Zvolené postupy a dosiahnuté výsledky sú dôkazom jeho širokého rozhľadu v danej vedeckej oblasti a bohatých kontaktov s viacerými poprednými európskymi slavistami jeho doby.“
Pasák

Pasák môže byť:
Velimir Deželić (1864)

Velimir Đuro Josip Deželić (* 21. január 1864, Záhreb, Chorvátsko – † 7. január 1941, tamže) bol chorvátsky spisovateľ, lexikograf a knihovník. Okrem románov písal aj poéziu a považuje sa za najlepšieho chorvátskeho katolíckeho básnika.
Malý Kosíř

Malý Kosíř je prírodná rezervácia ev. č. 1587 neďaleko obce Slatinice v okrese Olomouc. Oblasť spravuje AOPK ČR.
Ochrana.
Predmetom ochrany je súbor biotopov, najmä kyslých suchých trávníkov, vresovísk, porastov čerešňe krovitej "(Cerasus fruticosa)", a na ne viazaných spoločenstiev živočíchov. Významné nálezisko vstavačovitých a biotop európsky významného druhu a spriadača kostihojového "(Euplagia quadripunctaria)".
Územie pamiatky sa čiastočne prekrýva s EVL - CZ0714083 s rovnakým názvom Malý Kosíř.
Novozámecké louky

Novozámecké louky bola prírodná rezervácia ev. č. 1780 neďaleko obce Mladeč v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmet ochrany predstavovali aluviálne lúky v nive Moravy s významnými spoločenstvami a vzácnymi druhmi.
Prírodná rezervácia Novozámecké louky bola zrušená k 1. júnu 2010, kedy došlo k jej zlúčeniu so susednou prírodnou rezerváciou Templ a vznikla nová prírodná pamiatka Pod Templem.
Templ (prírodná rezervácia)

Templ bola prírodná rezervácia ev. č. 1589 neďaleko obce Bílá Lhota v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je trvalý vývoj prirodzených lesných spoločenstiev charakteru dubohrabových hájov s pestrou drevinnou skladbou.
Prírodná rezervácia Templ bola zrušená k 1. júnu 2010, kedy došlo k jej zlúčeniu so susednou prírodnou rezerváciou Novozámecké louky a vznikla nová prírodná pamiatka Pod Templem.
Extraliga hádzanárok 1997/98

Extraliga hádzanárok v sezóne 1997/98 bol 5. ročník najvyššej hádzanárskej súťaže žien, spravovanej Slovenským zväzom hádzanej. Súťaž niesla zmenený názov"Extraliga" a počet účastníkov bol oproti minulej sezóne znížený o 4 družstvá. Svoj štvrtý titul (štvrtý v rade) získalo družstvo HK Slovan Duslo Šaľa.
Systém súťaže.
Systém súťaže sa oproti minulým ročníkom zmenil, keď sa okrem základnej a nadstavbovej časti hralo prvýkrát aj play-off. Základná časť pozostávala zo 14 kôl, v ktorej sa každý s každým stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 4. miesto a do skupiny o 5. až 8. miesto. Nadstavbová časť o prvú štvorku pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali zápasy o 3. miesto a finále, ktoré určilo majstra. Nadstavbová časť o 5. až 8. miesto pozostávala z 12 kôl, v ktorej sa každý s každým doma a vonku stretol dvakrát. Posledné družstvo z tejto skupiny zostúpilo do 1. ligy a predposledné odohralo baráž s 2. tímom 1. ligy.
Tour T1

Tour T1 (známy aj ako Tour GDF SUEZ) je mrakodrap na predmestí Paríža Courbevoie v štvrti La Défense. S výškou je 5. najvyššou budovou Île-de-France a 3. najvyššou budovou Courbevoie (hneď po Tour First a Tour Total).
Budova bola postavená v rokoch 2005 – 2008 podľa plánov spoločnosti Valode &amp; Pistre ako sídlo spoločnosti GDF Suez. Celková podlahová plocha budovy je . Nachádza sa v nej 36 nadzemných a 4 podzemné poschodia. Mrakdorap je súčasťou komplexu Faubourg de l'Arche, v ktorom sa taktiež nachádzajú mrakodrapy Tour Adria a Tour Égée.
U spálené

U spálené je prírodná rezervácia ev. č. 1699 neďaleko obce Medlov v okrese Olomouc. Oblasť spravuje AOPK ČR Správa CHKO Litovelské Pomoraví.
Ochrana.
Predmetom ochrany je prirodzené lesné spoločenstvo bezkolencovej hrabiny.
Králová

Králová () je dedina, časť obce Medlov v okrese Olomouc. Nachádza sa asi 3 km na juhozápad od Medlova. V januári roku 2015 tu bolo evidovaných 83 adries. V roku 2001 tu trvalo žilo 276 obyvateľov.
Králová je tiež názov katastrálneho územia o rozlohe 13,96 km2.
Hlivice

Hlivice () sú časťou obce Medlov v okrese Olomouc. V januári roku 2015 tu bolo evidovaných 72 adries. V roku 2001 tu trvalo žilo 161 obyvateľov.
Dejiny.
Prvá zmienka o osade je z roku 1344.
Zadní Újezd

Zadní Újezd ​​ () je dedina, časť obce Medlov v okrese Olomouc. Nachádza sa asi 2 km na severozápad od Medlova. V januári roku 2015 tu bolo evidovaných 54 adries. V roku 2001 tu trvalo žilo 104 obyvateľov.
Zadní Újezd ​​ je tiež názov katastrálneho územia o rozlohe 2,67 km2.
Extraliga hádzanárok 1998/99

Extraliga hádzanárok v sezóne 1998/99 bol 6. ročník najvyššej hádzanárskej súťaže žien, spravovanej Slovenským zväzom hádzanej. Titul získalo nové družstvoHC SCP Banská Bystrica, ktoré skončilo v základnej i nadstavbovej časti druhé za Šaľou.
Systém súťaže.
Systém súťaže bol rovnaký ako v minulej sezóne. Najprv sa hrala základná časť, ktorá pozostávala zo 14 kôl, a v ktorej sa každý s každým stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 4. miesto a do skupiny o 5. až 8. miesto. Nadstavbová časť o prvú štvorku pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali zápasy o 3. miesto a finále, ktoré určilo majstra. Nadstavbová časť o 5. až 8. miesto pozostávala z 12 kôl, v ktorej sa každý s každým doma a vonku stretol dvakrát. Posledné družstvo z tejto skupiny zostúpilo do 1. ligy a predposledné hralo baráž s 2. tímom 1. ligy.
Tour de France 2015

Tour de France 2015 bol 102. ročník najslávnejších cyklistických pretekov sveta – Tour de France. Začal sa prológom v meste Utrecht kde aj prológ skončil. V tomto ročníku sa nachádzal 1 prológ, 1 tímová časovka, 9 rovinatých, 3 kopcovité a 7 horských etáp. Oproti minulému ročníku sa zmenilo šprintérske bodovanie.
Tímy.
Na štart nastúpi 22 tímov.
Trať.
Celkovo bolo naplánovaných 21 etáp s celkovou dĺžkou 3344 kilometrov. Na pretekárov čakalo 9 rovinatých, 3 kopcovité, 7 horských etáp, prológ a tímová časovka.
Ayla

Ayla môže byť:
Ayla (DJ)

Ingo Kunzi (* 7. november 1966, Bádensko-Württembersko, Nemecko) je nemecký producent a DJ. Prezývku si inšpiroval od dievčata ktoré stretol v nahrávacom štúdiu počas svojho prvého nahrávania. Jeho najúspešnejšia skladba „Ayla“ (remixovaná DJ Taucherom), sa stala úspešnou v rebríčkoch vo Spojenom kráľovstve kedy v roku 1996 dosiahla 22 miesto. Po úspechu Kunzi, v roku 1998 vydal skladbu „Ayla II“, ktorá bola v rebríčku TOP 40 najpredavanejších skladieb v Nemecku. V rovnakom roku, prerobil skladbu „Liebe“ od skupiny Cosmic Baby a získal tým umiestnenie v hitparádach na prvom mieste. V prvej polovici roku 1999, vydal svoju štvrtú skladbu „Angelfalls“ ktorá bodovala v TOP 3 v Nemecku. Po takmer štvorročnom úspechu vypustil svoj prvý debutový album "Nirwana", a zároveň za neho získal zlaté ocenenie v Nórsku a Singapure.
Pred prestávkou v roku 2003 vydal ešte skladby ako „Singularity“ / „Brainchild II, Sun Is Coming Out“.
Po dlhodobej prestávke Kunzi vydal digitálny singel, pod názvom „Ayla 2010“ a takmer o rok neskôr 23. februára 2011, vypustil na svet jeho druhý album "Unreleased Secrets".
Kostol kresťanskej reformovanej cirkvi (Bratislava)

Kostol kresťanskej reformovanej cirkvi je kostol známy ako Kalvínsky kostol v Bratislave na Námestí SNP.
Je to neorománsky reformný kostol, ktorý navrhol architekt Franz Wimmer. Bol postavený v roku 1913 a svojimi črtami pripomína chicagskú školu architektúry. Pôvodne stála na tomto mieste hlavná pošta, ktorá sa teraz nachádza na opačnej strane námestia.
Kalvínsky kostol

Kalvínsky kostol môže byť:
Železničná trať Choceň – Litomyšl

Železničná trať Choceň – Litomyšl (číslo 018) je jednokoľajová regionálna trať z Chocne cez Vysoké Mýto do Litomyšle. 
Dejiny.
List povolenia Františka Jozefa Prvého z 21. augusta 1881 daný ku stavbe a užívaniu miestnych železníc (okrem iných) z Chocně do Litomyšl prepožičiaval koncesiu privát. rakúskej železnici štátnej. Spoločnosť jest povinná stavbu železníc do konca roka 1882 dovŕšiť, všeobecnú jazdu po nich uvaliť a po všetok čas koncesie neprerušene po nich jazdiť.
Dráhu vlastnila " Rakúska spoločnosť štátnej dráhy" od októbra 1882 až do svojho zoštátnenia 1. januára 1908.
V roku 1958 bola vykonaná zmena zaústenia koľaje do stanice Choceň.
Po roku 2000.
Medzi Vysokým Mýtom a Litomyšl vedie v súbehu s cestou I/35, čo v kombinácii s nižšou rýchlosťou viedlo k snahám o zastavenie osobnej dopravy.
Po roku 2000 pribúdali spoje v kratšom úseku Choceň - Vysoké Mýto, litomyšlský úsek stagnoval; po roku 2010 objednával Pardubický kraj cez 20 párov spojov do Vysokého Mýta, súčasne však v rámci tzv. optimalizácie dopravy presadzoval zastavenie osobnej dopravy do Litomyšle. Proti tomu sa zdvihli občianske protesty, najmä petícia organizovaná stranou Věci veřejné. Na ďalších rokovaniach zástupcovia kraja zámer zmiernili a presadili medzi Vysokým Mýtom a Litomyšlou obmedzenia z desiatich párov vlakov na päť (zvyšok nahradený autobusmi) a petície označili za "zbytočné".
Stanice na trati.
V roku 1900 boli podľa vtedajšieho cestovného poriadku v prevádzke tieto stanice:
Slatina-Strakov, Vysoké Mýto, Vysoké Mýto zast., Džbánov, Česká Hrušová, Cerekvice-Č. Hruš., Cerekvice, Řídky, Tržek, Nedošín, Litomyšl.
Nadväzujúce trate.
V Chocni nadväzujú trate:
Javorový vrch (národná prírodná pamiatka)

Javorový vrch je národná prírodná pamiatka ev. č. 5326 asi severne obce Malá Morávka v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom ochrany je komplex bývalej stredovekej podpovrchovej rudnej bane, vrátane všetkých jej podzemných aj povrchových častí tvoriacich významný geologický profil v komplexe hornín vrbenskej série a tiež biotop spoločenstva netopierov (Chiroptera), vrátane ich populácií, a fragment kvetnatej bučiny na povrchu vo východnej časti masívu Hrubého Jeseníku a typy prírodných stanovíšť a druhy, pre ktoré bola iným právnym predpisom vyhlásená EVL Javorový vrch a ktoré sa nachádzajú na území národnej prírodnej pamiatky. Na území NPP leží prírodná pamiatka Štola pod Jelení cestou.
Zoznam diaľnic v Česku

Toto je zoznam diaľnic v Česku.
Česká diaľničná sieť sa skladá z 19 diaľnic s celkovou dĺžkou 1 243 km (stav k 7. júnu 2018). V súčasnej dobe je aspoň v čiastočnej prevádzke 17 diaľnic, ale len päť (D2, D5, D8, D10 a D46) sú dokončené úplne. Na mnohých úsekoch diaľnic sa ešte ani nezačalo budovať a ďalšie diaľnice sa v súčasnej dobe neplánujú. 
Maximálna povolená rýchlosť na diaľniciach v Česku je mimo obce 130 km/h., v obci 80 km/h. České diaľnice spravuje Ředitelství silnic a dálnic ČR. Diaľnice sú označované predponou D- (od slova "Dálnice") a príslušným číslom. Smerové dopravné značenie je červenej farby. Po diaľniciach vedú tiež medzinárodné cesty európskeho významu, označované písmenom E a 2 alebo 3 miestnym číslom na zelenej tabuľke. 
Pôvodne bola v zozname aj diaľnica D47 z Brna do Ostravy, ktorá bola na niekoľkých miestach rozostavaná a dokonca aj sprevádzkovaná. Postupne všetky jej úseky pohltila niekoľkokrát pozmenená trasa diaľnice D1.
Spoplatnenie.
Vo väčšine krajín je používanie diaľnic, niekde aj rýchlostných ciest spoplatnené. V Česku sa od roku 1995 platí formou časových kupónov, ktoré sú od roku 2010 vydávané len pre vozidlá do hmotnosti 3,5 t. Od 1. januára 2007 bolo tiež zavedené elektronické mýto pre vozidlá nad 12 ton a od 1. januára 2010 aj pre vozidlá nad 3,5 t. Uvažuje sa o zavedení elektronického mýta aj pre ostatné automobily.
Zdena Salivarová

Zdena Salivarová (* 21. október 1933) je česká spisovateľka a prekladateľka žijúca v Kanade.
Životopis.
Narodila sa v Prahe a študovala scenáristiku na Akadémii múzických umení v Prahe. Do Toronta prišla v roku 1969. so svojím manželom Josefom Škvoreckým po Vpáde vojsk Varšavskej zmluvy do Česko-Slovenska.
Počas 60. rokov pracovala ako speváčka a herečka. V roku 1968 publikovala zbierku noviel "Pánská jízda". So svojím manželom založila v Toronte nakladateľstvo 68 Publishers. ktoré publikovalo české knihy zakázané v komunistickom Česko-Slovensku. Salivarová s manželom napísali "Samožerbuch" (1977) o histórii nakladateľstva.
V roku 1976 dostala Cenu Egona Hostovského. Spolu s manželom jej bol v roku 1990 za prácu na podpore českej literatúry udelený Rad bieleho leva.
Heinrich Müller

Heinrich Müller môže byť:
Heinrich Müller (Gestapo)

Heinrich Müller (* 28. apríl 1900 Mníchov, Nemecko† neznámy, pravdepodobne máj 1945, Berlín, Nemecko) bol nemecký policajný dôstojník, v rokoch 1939 až 1945 veliteľ nacistickej tajnej polície Gestapo.
Život.
Pochádzal z bavorského Mníchova. Zúčastnil sa prvej svetovej vojny ako pilot delostreleckej pozorovacej jednotky. Po vojne pôsobil ako policajný dôstojník najprv v polícii Weimarskej republiky, neskôr v policajných zložkách Nacistického Nemecka. Nadviazal osobné styky s Heinrichom Himmlerom a Reinhardom Heydrichom. Po nástupe nacistov k moci v roku 1933 sa stal pracovníkom nacistickej bezpečnostnej služby Sicherheitsdienst (SD) a úzko spolupracoval s Heydrichom. V roku 1934 vstúpil do SS. Od septembra 1939 bol poverený vedením tajnej polície Gestapo.
Podieľal sa výraznou mierou na príprave a vykonaní masových vrážd židovského obyvateľstva a obyvateľov okupovaných území ZSSR. V priebehu roku 1941 vyslal Eichmanna aby referoval o činnosti nemeckých oddielov Einsatzgruppen, ktoré na okupovaných územiach vraždili židov strelnými zbraňami. Podľa Eichmannovej správy v tej dobe zlikvidovali asi 1,4 milióna osôb. V januári sa Müller zúčastnil konferencie vo Wannsee, na ktorej sa rozhodlo o spôsobe likvidácie židovského obyvateľstva na Nemcami kontrolovanom území.
Podieľal sa tiež na kontrašpionážnej činnosti Gestapa, ktoré sa snažilo nahradiť nefunkčný Abwehr. Po atentáte na Hitlera 20. júla 1944 bol Müller poverený prenasledovaním všetkých podozrivých osôb. Jeho činnosť mala za následok zatknutie asi 5000 ľudí a popravu 200 z nich.
Naposledy bol videný 1. mája 1945 v Hitlerovom bunkri v Berlíne. Na sklonku vojny sa dôkazy o jeho osude vytrácajú. Predstavuje jedného z najvyššie postavených nacistov, ktorého osud na sklonku vojny nebol presne zmapovaný. Existuje niekoľko alternatív jeho zmiznutia, ktoré zahŕňajú možnosť, že zahynul alebo spáchal samovraždu v Berlíne počas poslednej fázy bojov v meste; že sa mu podarilo uniknúť z krajiny do Južnej Ameriky, alebo že padol do sovietskeho, či spojeneckého zajatia, kde mohol byť ďalej využívaný ako skúsený príslušník tajnej služby.
Extraliga hádzanárok 1999/00

Extraliga hádzanárok v sezóne 1999/00 bol 7. ročník najvyššej hádzanárskej súťaže žien, spravovanej Slovenským zväzom hádzanej. Svoj piaty titul získalo po ročnej prestávke opäť družstvo HK Slovan Duslo Šaľa.
Systém súťaže.
Systém súťaže sa oproti minulej sezóne pozmenil. Najprv sa hrala základná časť, ktorá pozostávala zo 14 kôl, a v ktorej sa každý s každým stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a posledné 2 celky základnej časti do prelínacej súťaže. Nadstavbová časť o prvú šesticu pozostávala z 10 kôl, v ktorej sa každý s každým doma a vonku stretol raz. Umiestnenie v tejto časti rozhodlo o najlepšej štvorici družstiev, ktoré vytvorili semifinálové dvojice play-off. Po nich nasledovali zápasy o 3. miesto a finále, ktoré určilo majstra. Družstvá na 5. až 6. mieste odohrali zápasy play-off o 5. miesto. Prelínacia súťaž, ktorú tvorili posledné 2 družstvá základnej časti a 4 najlepšie družstvá 1. ligy, pozostávala z 10 kôl (nakoľko družstvo Košíc súťaž nedokončilo, tak len z 8 kôl). Družstvá sa v nej stretli každý s každým doma a vonku raz a výsledným umiestnením určili dvoch zástupcov, ktorí mohli štartovať v extralige aj v nasledujúcej sezóne. 
Výsledky.
Prelínacia súťaž.
Pozn.: Košice odohrali iba 1. kolo (proti Žiline) a na ďalší zápas kvôli finančným problémom už nenastúpili.
Rešovské vodopády (národná prírodná rezervácia)

Rešovské vodopády je národná prírodná rezervácia ev. č. 368 neďaleko obcí Rešov a Tvrdkov v okrese Bruntál. Zmena v režime ochrany vykonaná vyhláškou č. 199/2013 Zb. zo 4. júla 2013. Oblasť spravuje AOPK ČR Správa CHKO Jeseníky.
Ochrana.
Predmetom ochrany je geomorfologický fenomén skalného kaňonu s prirodzeným tokom riečky Huntavy s Rešovskými vodopádmi spolu s ochranou významných starých prirodzených porastov na okolitých skalách a sutinách, populácia vzácneho a ohrozeného druhu rastliny kyjanôčka zelená ("Buxbaumia viridis") a vzácnych a ohrozených druhov netopiera čierneho ("Barbastella barbastellus"), netopiera veľkého ("Myotis myotis") a podkovára malého ("Rhinolophus hipposideros") vrátane ich biotopov. 
Územie rezervácie sa temer v celom rozsahu prekrýva s EVL Sovinec č.CZ0810018
Rešov (Horní Město)

Rešov () je malá dedina, časť obce Horní Město v okrese Bruntál. Nachádza sa asi 3 km na juh od Horného Města.
Rešov je tiež názov katastrálneho územia o rozlohe 9,62 km2.
História.
Farnosť v Rešove existovala už pred rokom 1350, ďalšia písomná zmienka je v zozname obcí rabštejnského panstva z roku 1398.
Vývoj počtu obyvateľov.
Počet obyvateľov Rešova podľa sčítania alebo iných úradných záznamov:
V Rešove je v januári 2015 evidovaných 56 adries. Pri sčítaní ľudu roku 2001 tu bolo napočítaných 38 domov, z toho 16 trvalo obývaných.
Dobřečov

Dobřečov () je dedina, časť obce Horní Město v okrese Bruntál. Nachádza sa asi 2,5 km na severozápad od Horného Města.
Dobřečov je tiež názov katastrálneho územia o rozlohe 5,6 km2.
História.
Obyvatelia Dobřečova sa živili dolovaním železnej rudy, prácou v lese a pastierstvom. V Dobřečove bola dvojtriedna škola, obchod, pošta a hostinec. V súčasnej dobe sa jedná skôr o rekreačnú oblasť s nádhernou vyhliadkou do krajiny.
Vývoj počtu obyvateľov.
Počet obyvateľov Dobřečova podľa sčítania alebo iných úradných záznamov
V Dobřečove je v januári 2015 evidovaných 88 adries. Pri sčítaní ľudu roku 2001 tu bolo napočítaných 46 domov, z toho 14 trvalo obývaných.